CELEX: 32019D0451
Language: sl
Date: 2019-03-19 00:00:00
Title: Izvedbeni sklep Komisije (EU) 2019/451 z dne 19. marca 2019 o harmoniziranih standardih za gradbene proizvode, pripravljenih v podporo Uredbi (EU) št. 305/2011 Evropskega parlamenta in Sveta (Besedilo velja za EGP.)

20.3.2019   
               
               
                  SL
               
               
                  Uradni list Evropske unije
               
               
                  L 77/80
               
            
         IZVEDBENI SKLEP KOMISIJE (EU) 2019/451
         z dne 19. marca 2019
         o harmoniziranih standardih za gradbene proizvode, pripravljenih v podporo Uredbi (EU) št. 305/2011 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 17(5) Uredbe,
         ob upoštevanju naslednjega:
         
                     (1)
                  
                  
                     V skladu z Uredbo (EU) št. 305/2011 morajo proizvajalci uporabiti metode in merila iz harmoniziranih standardov, sklici na katere so bili objavljeni v Uradnem listu Evropske unije, in sicer za ocenjevanje lastnosti gradbenih proizvodov, zajetih v navedenih standardih v zvezi z njihovimi bistvenimi značilnostmi.
                  
               
                     (2)
                  
                  
                     Komisija je z dopisi M/109 z dne 29. avgusta 1996, M/130 z dne 29. januarja 1999, M/139 z dne 26. junija 2001, M/122 z dne 14. decembra 1998 in M/135 z dne 5. maja 2000 Evropskemu odboru za standardizacijo (CEN) predložila zahtevo za pripravo harmoniziranih standardov v podporo Direktivi Sveta 89/106/EGS (2) (v nadaljnjem besedilu: mandati). Sklici na harmonizirane standarde, pripravljene na podlagi mandatov, se objavijo v Uradnem listu Evropske unije (3).
                  
               
                     (3)
                  
                  
                     Mandati omogočajo revizijo harmoniziranih standardov, pripravljenih na njihovi podlagi. CEN je zaradi upoštevanja tehničnega razvoja in zahtev Uredbe (EU) št. 305/2011 revidiral več navedenih harmoniziranih standardov. Zlasti je revidiral harmonizirane standarde za naslednje proizvode: sistemi za odkrivanje in javljanje požara ter alarmiranje, vlaknato-cementne strešne plošče in fazonski kosi, steklo v stavbah in vlaknato-cementne ravne plošče.
                  
               
                     (4)
                  
                  
                     Komisija je ocenila, ali so harmonizirani standardi, ki jih je revidiral CEN, v skladu z ustreznimi mandati in Uredbo (EU) št. 305/2011.
                  
               
                     (5)
                  
                  
                     Harmonizirani standardi, ki jih je revidiral CEN, so v skladu z ustreznimi mandati in Uredbo (EU) št. 305/2011. Zato je primerno, da se sklici na navedene standarde objavijo v Uradnem listu Evropske unije.
                  
               
                     (6)
                  
                  
                     V skladu s členom 17(5) Uredbe (EU) št. 305/2011 se za vsak harmonizirani standard, ki nadomesti drug harmoniziran standard, navede obdobje sočasne veljavnosti. Tako obdobje sočasne veljavnosti je bilo določeno za standard EN 15824:2017 za zunanje in notranje omete na osnovi organskih veziv, objavljen v Uradnem listu Evropske unije (4). Ker to obdobje ni dovolj dolgo, da bi se proizvajalci lahko pripravili na uporabo standarda, je treba navesti novo obdobje sočasne veljavnosti.
                  
               
                     (7)
                  
                  
                     Da bi proizvajalci lahko čim prej uporabljali harmonizirane standarde, bi moral ta sklep začeti veljati na dan objave v Uradnem listu Evropske unije –
                  
               SPREJELA NASLEDNJI SKLEP:
         
            Člen 1
            Sklici na harmonizirane standarde za gradbene proizvode, pripravljene v podporo Uredbi (EU) št. 305/2011, ki so navedeni v Prilogi I k temu sklepu, se objavijo v Uradnem listu Evropske unije.
         
         
            Člen 2
            Sklici na harmonizirane standarde za gradbene proizvode, pripravljene v podporo Uredbi (EU) št. 305/2011, ki so navedeni v Prilogi II k temu sklepu, se objavijo v Uradnem listu Evropske unije, za navedene standarde pa je določeno novo obdobje sočasne veljavnosti.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 19. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 88, 4.4.2011, str. 5.
         
            (2)  Direktiva Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (UL L 40, 11.2.1989, str. 12).
         
            (3)  UL C 92, 9.3.2018, str. 139.
         
            (4)  UL C 92, 9.3.2018, str. 139.
      
      
         
            PRILOGA I
            
                        Št.
                     
                     
                        Sklic na standard
                     
                     
                        Sklic na nadomeščeni standard
                     
                     
                        Začetek sočasne veljavnosti
                        (dd.mm.llll.)
                     
                     
                        Zaključek sočasne veljavnosti
                        (dd.mm.llll.)
                     
                  
                        1.
                     
                     
                        EN 54-5:2017+A1:2018
                        Sistemi za odkrivanje in javljanje požara ter alarmiranje – 5. del: Toplotni javljalniki – Točkovni javljalniki
                     
                     
                        EN 54-5:2000
                        Sistemi za odkrivanje in javljanje požara ter alarmiranje – 5. del: Toplotni javljalniki – Točkovni javljalniki
                        EN 54-5:2000/A1:2002
                     
                     
                        xx.yy.2019
                     
                     
                        31.8.2022
                     
                  
                        2.
                     
                     
                        EN 54-7:2018
                        Sistemi za odkrivanje in javljanje požara ter alarmiranje – 7. del: Dimni javljalniki – Točkovni javljalniki na principu sipanja svetlobe, prepuščene svetlobe ali ionizacije
                     
                     
                        EN 54-7:2000
                        Sistemi za odkrivanje in javljanje požara ter alarmiranje – 7. del: Dimni javljalniki – Točkovni javljalniki na principu sipanja svetlobe, prepuščene svetlobe ali ionizacije
                        EN 54-7:2000/A1:2002
                        EN 54-7:2000/A2:2006
                     
                     
                        xx.yy.2019
                     
                     
                        31.8.2022
                     
                  
                        3.
                     
                     
                        EN 492:2012+A2:2018
                        Vlaknato-cementne strešne plošče in fazonski kosi – Specifikacija za izdelek in preskusne metode
                     
                     
                        EN 492:2012
                        Vlaknato-cementne strešne plošče in fazonski kosi – Specifikacija za izdelek in preskusne metode
                     
                     
                        xx.yy.2019
                     
                     
                        xx.yy.2020
                     
                  
                        4.
                     
                     
                        EN 1096-4:2018
                        Steklo v gradbeništvu – Steklo z nanosi – 4. del: Standard za proizvod
                     
                     
                        EN 1096-4:2004
                        Steklo v gradbeništvu – Steklo z nanosi – 4. del: Ovrednotenje skladnosti/standard za izdelek
                     
                     
                        xx.yy.2019
                     
                     
                        xx.yy.2020
                     
                  
                        5.
                     
                     
                        EN 1279-5:2018
                        Steklo v gradbeništvu – Izolacijsko steklo – 5. del: Standard za proizvod
                     
                     
                        EN 1279-5:2005+A2:2010
                        Steklo v gradbeništvu – Izolacijsko steklo – 5. del: Ovrednotenje skladnosti
                     
                     
                        xx.yy.2019
                     
                     
                        xx.yy.2020
                     
                  
                        6.
                     
                     
                        EN 12467:2012+A2:2018
                        Vlakno-cementne ravne plošče – Specifikacija za izdelek in preskusne metode
                     
                     
                        EN 12467:2012
                        Vlakno-cementne ravne plošče – Specifikacija za izdelek in preskusne metode
                     
                     
                        xx.yy.2019
                     
                     
                        xx.yy.2020
                     
                  
      
      
         
            PRILOGA II
            
                        Št.
                     
                     
                        Sklic na standard
                     
                     
                        Sklic na nadomeščeni standard
                     
                     
                        Začetek sočasne veljavnosti
                        (dd.mm.llll.)
                     
                     
                        Zaključek sočasne veljavnosti
                        (dd.mm.llll.)
                     
                  
                        1.
                     
                     
                        EN 15824:2017
                        Specifikacije za zunanje in notranje omete na osnovi organskih veziv
                     
                     
                        EN 15824:2009
                        Specifikacije za zunanje in notranje omete na osnovi organskih veziv
                     
                     
                        9.3.2018
                     
                     
                        9.3.2020